[pic] | COMISIA COMUNITĂŢILOR EUROPENE |

Bruxelles, 10.2.2009

COM(2009) 46 final

Propunere de

DECIZIE A CONSILIULUI

de stabilire a poziției care urmează să fie adoptată, în numele Comunității, în cadrul Comitetului pentru ajutor alimentar în ceea ce privește prelungirea Convenției privind ajutorul alimentar din 1999

(prezentată de Comisie)

EXPUNERE DE MOTIVE

1. CONTEXTUL PROPUNERII

Acordul internațional privind cerealele din 1995 se compune din două părți: Convenția privind ajutorul alimentar din 1999 și Convenția privind comerțul cu cereale din 1995.

Convenția privind ajutorul alimentar din 1999 ( Food Aid Convention , FAC) a fost încheiată de către Comunitate prin Decizia 2000/421/CE a Consiliului. Această convenție rămâne în vigoare până la 30 iunie 2009, în urma prelungirii sale prin decizia adoptată de Comitetul pentru ajutor alimentar cu ocazia celei de-a 98-a sesiuni din 6 iunie 2008.

Convenția privind comerțul cu cereale din 1995 ( Grains Trade Convention , GTC) a fost prelungită până la 30 iunie 2009 prin decizia Consiliului internațional al cerealelor (CIC), adoptată în cadrul celei de-a 25-a sesiuni din 11 iunie 2007. O prelungire pentru încă doi ani a Convenției privind comerțul cu cereale din 1995 va fi decisă cu ocazia reuniunii CIC din iunie 2009.

Comisia acționează în numele Comunității Europene, în temeiul autorizației de a negocia revizuirea Convenției privind ajutorul alimentar din 1999, conferită prin decizie a Consiliului în 27 noiembrie 2003.

Atât în interesul Comunității, cât și al statelor membre, sunt necesare anumite modificări esențiale ale actualei FAC. Conform consensului general, aceste modificări ar trebui să fie discutate împreună cu ceilalți membri FAC, proces care a început, în mod informal, în cadrul FAC în noiembrie 2008. Până acum, renegocierile formale ale FAC au fost amânate pentru a se putea ține cont de rezultatele negocierilor în curs din cadrul Agendei de dezvoltare Doha a OMC. Deși se dorește includerea rezultatelor negocierilor în curs din cadrul Agendei de dezvoltare Doha a OMC, datorită perioadei mari de timp care s-a scurs de la ultima renegociere a FAC, precum și datei impredictibile de încheiere a acestor negocieri, Comisia, în numele Comunităților Europene și al statelor membre, a insistat împreună cu ceilalți membri ai FAC, în cadrul reuniunii FAC din 9 decembrie 2008 de la Londra, asupra urgenței de a începe procesul de renegociere a FAC cât mai curând posibil.

Dat fiind că data de începere a renegocierilor va fi decisă în ultimă instanță de către toți membrii FAC de comun acord, o prelungire a FAC pe o perioadă de maximum un an pare, prin urmare, inevitabilă. În caz contrar, actuala FAC va expira la sfârșitul lunii iunie 2009, cu toate consecințele negative pe care le presupune acest lucru.

Prin urmare, o prelungire cu un an ar transmite un mesaj pozitiv în ceea ce privește renegocierea FAC și ar asigura suficient timp pentru desfășurarea procesului de renegociere a convenției.

- Dispoziții în vigoare în domeniul propunerii

Decizia 2000/421/CE a ConsiliuluiDecizia 2006/906/CE a ConsiliuluiDecizia 2007/317/CE a Consiliului

- Coerența cu celelalte politici și obiective ale Uniunii

Prezenta decizie este conformă cu Convenția privind comerțul cu cereale din 1995, care rămâne în vigoare până la 30 iunie 2009. O prelungire cu încă doi ani a Convenției privind comerțul cu cereale din 1995 va fi decisă cu ocazia reuniunii CIC din iunie 2009.

2. CONSULTAREA PăRțILOR INTERESATE șI EVALUAREA IMPACTULUI

În cadrul reuniunii grupului de lucru al Consiliului privind ajutorul alimentar din 12 noiembrie 2008, statele membre s-au pronun țat în favoarea unei poziții a Comunității referitoare la prelungirea Convenției privind ajutorul alimentar din 1999 pentru o perioadă de un an, adică până la 30 iunie 2010, o decizie în acest sens urmând să fie adoptată în cadrul următoarei reuniuni a Convenției privind ajutorul alimentar din 1999 de la Londra din 5 iunie 2009.

Obținerea și utilizarea expertizei

Nu a fost necesară consultarea experților externi.

- Evaluarea impactului

Nu se aplică.

3. ELEMENTELE JURIDICE ALE PROPUNERII

- Temeiul juridic

Articolul 181 coroborat cu articolul 300 alineatul (2) din Tratatul de instituire a CE.

- Principiul subsidiarității

Propunerea intră în sfera de competență partajată a Comunității.

- Proporționalitate

Propunerea respectă principiul proporționalității.

- Alegerea instrumentelor

Instrumente propuse: decizie a Consiliului

Alte instrumente nu ar fi adecvate din următorul motiv: aceasta este singura cale de a adopta poziția pe care urmează să o exprime Comunitatea Europeană în cadrul Comitetului pentru ajutor alimentar.

4. IMPLICAțIILE BUGETARE

Conven ția privind ajutorul alimentar poate fi prelungită numai dacă și Convenția privind comerțul cu cereale din 1995 rămâne în vigoare în aceeași perioadă de timp. Contribuția la bugetul administrativ al Acordului internațional privind cerealele include și Convenția privind ajutorul alimentar din 1999. Această contribuție este înscrisă la postul 05 06 01 din bugetul Comunității (acorduri internaționale privind agricultura). Costul estimat al acestei propuneri este de 0,450 de milioane EUR, urmând să fie actualizat și luat în considerare în momentul prelungirii Convenției privind comerțul cu cereale din 1995. O fișă financiară este anexată la decizia pentru prelungirea Convenției privind comerțul cu cereale din 1995.

Consecința prelungirii Convenției privind ajutorul alimentar din 1999 este că angajamentele anuale ale Comunității europene și ale statelor membre de furnizare a ajutoarelor alimentare în temeiul articolului III litera (e) din convenție vor fi prelungite numai cu un an. În conformitate cu acordul dintre Comisia Europeană și statele membre, Comisia și-a asumat răspunderea pentru o parte a angajamentelor minimale ale CE și ale statelor membre în cadrul Convenției privind ajutorul alimentar. O singură notificare FAC este consolidată împreună cu statele membre UE și nu indică operațiuni separate. FAC (articolul VI) prevede posibilități de report și de credit, care însă nu au fost niciodată invocate.

CONCLUZII

Comisia propune Consiliului să autorizeze Comisia să voteze în numele Comunității Europene, în conformitate cu articolul XXV litera (b) din Convenția privind ajutorul alimentar din 1999, în favoarea prelungirii acestei convenții cu o perioadă de un an, adică până la 30 iunie 2010, cu condiția rămânerii în vigoare, până la această dată inclusiv, a Convenției privind comerțul cu cereale din 1995, în conformitate cu articolul XXV litera (a) din Convenția privind ajutorul alimentar din 1999.

Propunere de

DECIZIE A CONSILIULUI

de stabilire a poziției care urmează să fie adoptată, în numele Comunității, în cadrul Comitetului pentru ajutor alimentar în ceea ce privește prelungirea Convenției privind ajutorul alimentar din 1999

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 181 coroborat cu articolul 300 alineatul (2) al doilea paragraf,

având în vedere propunerea Comisiei,

întrucât:

(1) Convenția privind ajutorul alimentar din 1999 (denumită în continuare „convenția”) a fost încheiată de Comunitate prin Decizia 2000/421/CE a Consiliului[1] și prelungită prin deciziile Comitetului pentru ajutor alimentar în iunie 2003, iunie 2005, iunie 2007 și iunie 2008, astfel încât să rămână în vigoare până la 30 iunie 2009.

(2) O nouă prelungire cu un an a convenției este atât în interesul Comunității, cât și al statelor membre. În conformitate cu articolul XXV litera (b) din convenție, prelungirea respectivă este condiționată de rămânerea în vigoare, pentru aceeași perioadă, a Convenției privind comerțul cu cereale din 1995. Convenția privind comerțul cu cereale din 1995 rămâne în vigoare până la 30 iunie 2009 și se preconizează prelungirea sa. Prin urmare, Comisia, care reprezintă Comunitatea în cadrul Comitetului pentru ajutor alimentar, ar trebui să fie autorizată printr-o decizie a Consiliului să voteze în favoarea prelungirii convenției.

DECIDE:

Articol unic

Poziția Comunității Europene în cadrul Comitetului pentru ajutor alimentar este aceea de a vota în favoarea prelungirii Convenției privind ajutorul alimentar din 1999 cu o perioadă de un an, cu condiția rămânerii în vigoare, pentru aceeași perioadă, a Convenției privind comerțul cu cereale din 1995, și anume până la 30 iunie 2010. O nouă prelungire a Convenției privind comerțul cu cereale din 1995 va fi decisă cu ocazia reuniunii Consiliului internațional al cerealelor din iunie 2009.

Comisia este autorizată prin prezenta să exprime această poziție în cadrul Comitetului pentru ajutor alimentar.

Adoptată la Bruxelles,

Pentru Consiliu

Președintele

FIȘĂ FINANCIARĂ LEGISLATIVĂ

Domeniul de politică: Agricultură și dezvoltare rurală Activitate: Aspecte internaționale din domeniul de politică „Agricultură și dezvoltare rurală” |

TITLUL ACțIUNII: PRELUNGIREA CONVENțIEI PRIVIND AJUTORUL ALIMENTAR DIN 1999 (CONTRIBUțIA COMUNITățII LA CONSILIUL INTERNAțIONAL AL CEREALELOR) |

1. LINIE BUGETARĂ + RUBRICĂ:

Rubrica 4 – UE ca partener mondial05 06 01: Acorduri internaționale privind agricultura

2. CIFRE TOTALE

2.1. Total alocări pentru ac țiune: Suma estimată pentru o prelungire cu un an este de 450 000 EUR.

2.2. Perioada de aplicare: de la 1.7.2009 până la 30.6.2010 (buget 2010)

2.3. Compatibilitatea cu programarea financiară și cu perspectiva financiară

X Propunere compatibilă cu programarea financiară existentă

2.5. Implica țiile financiare asupra veniturilor

X Propunerea nu are implicații financiare asupra veniturilor (se referă la aspecte tehnice legate de punerea în aplicare a unei măsuri).

3. CARACTERISTICI BUGETARE

Natura cheltuielilor | Nouă | Contribuție AELS | Contribuție țări candidate | Rubrica PF |

Obligatorii | Diferențiate | NU | NU | NU | 4 (UE ca partener mondial) |

4. TEMEI JURIDIC

Articolul 181 din tratat coroborat cu articolul 300 alineatul (2).Deciziile 96/88/CE din 27.1.1996 (JO L 21, 27.1.1996), 2001/C 195/01 (JO C 195, 11.7.2001) și 2000/421/CE (JO L 163, 4.7.2000) ale Consiliului.

5. DESCRIERE ȘI MOTIVE

5.1. Necesitatea intervenției Comunității

Datorită importanței sale economice, în special în sectorul agricol, CE trebuie să fie reprezentată în acordurile internaționale privind agricultura, care constituie un mijloc important de monitorizare a evoluțiilor pe plan mondial și de apărare a intereselor comunitare legate de produsele în cauză.

Plata contribuțiilor CE în calitate de membru al Consiliului internațional al cerealelor (CIC) permite atingerea obiectivelor acestuia. CIC, care este responsabil cu administrarea acordurilor referitoare la Convenția privind comerțul cu cereale din 1995 și la Convenția privind ajutorul alimentar din 1999, promovează obiectivele acordurilor, inclusiv cooperarea internațională, schimbul de informații statistice, previziunile referitoare la tendințele pieței etc. și, în ceea ce privește Convenția privind ajutorul alimentar, garantează faptul că Uniunea Europeană asigură țărilor în curs de dezvoltare o valoare minimă a ajutorului alimentar. Prin urmare, este în interesul CE să fie parte la acordurile menționate mai sus.

Contribuțiile în calitate de membru sunt stabilite pe o bază anuală și se plătesc atât timp cât CE este membru al acordurilor.

Este evident că, dacă CE ar trebui să îndeplinească singură acțiunile realizate de către CIC, costul total al acestora ar fi mult mai ridicat decât costul contribuțiilor în calitate de membru.

5.2. Ac țiuni preconizate și modalitățile de intervenție bugetară

CE plătește cotizații anuale în calitate de membru al Consiliului internațional al cerealelor.

Cotizațiile sunt plătite atâta timp cât CE rămâne semnatar al acordurilor.

Comunitatea Europeană și statele membre participă integral la activitățile CIC și se bucură de toate beneficiile care decurg din calitatea de membru.

6. IMPLICA ȚIA FINANCIARĂ

6.1. Valoarea totală a implicațiilor financiare

Angajamente (până la a treia zecimală): Costul estimat al acestei propuneri este de 0,450 de milioane EUR

6.2. Metoda de calcul

Cheltuielile generate de aplicarea celor două convenții sunt acoperite de contribuțiile anuale din partea tuturor membrilor Convenției privind cerealele. Contribuția fiecărui membru pentru fiecare exercițiu financiar se stabilește în funcție de raportul dintre numărul de voturi atribuite membrului respectiv și numărul total de voturi deținute de membri. Numărul de voturi atribuite fiecărui membru se ajustează în funcție de structura CIC în momentul adoptării bugetului pentru exercițiul financiar în cauză. Convenția cuprinde un număr total de 2 000 de voturi, din care Uniunea Europeană deține 399 de voturi pentru perioada 2007-2008. Aceeași cifră este prevăzută pentru perioada 2009-2010. Costul estimat al fiecărui vot pentru perioada de prelungire este de 1 128 EUR (399 voturi x 1 128 EUR/vot = 450 000 EUR). Această sumă este indicativă și ar putea fi actualizată în cadrul propunerii viitoare de prelungire a Convenției privind comerțul cu cereale din 1995.

7. IMPLICA ȚIILE ASUPRA CHELTUIELILOR CU PERSONALUL ȘI A CELOR ADMINISTRATIVE

7.1. Implica ții asupra resurselor umane

Tipuri de posturi | Personalul care urmează a fi alocat pentru gestionarea acțiunii prin utilizarea resurselor existente și/sau suplimentare | Total | Descrierea sarcinilor care decurg din acțiune |

Numărul de posturi permanente | Numărul de posturi temporare |

Funcționari sau agenți temporari | A B C | 0.2 0.1 – | – – – | 0.2 0.1 – | Pregătire pentru participarea la reuniunile CIC și pentru monitorizarea acțiunilor ulterioare |

Alte resurse umane | – | – | – |

Total | 0.3 | – | 0.3 |

7.2. Implicații financiare globale ale resurselor umane

Tip de resurse umane | Sumă EUR | Metoda de calcul * |

Funcționari Agenți temporari | 36 600 | 0,3 x 122 000 |

Alte resurse umane |

Total | 36 600 |

* Necesarul de resurse umane și administrative va fi acoperit din suma alocată direcției generale responsabile de gestionare în cadrul procedurii anuale de alocare. Sumele reprezintă cheltuielile totale pentru douăsprezece luni. |

8. MONITORIZARE ȘI EVALUARE

8.1. Sistem de monitorizare

Serviciile Comisiei vor participa cu drepturi depline în cadrul comitetelor administrative și al Consiliului CIC, organismele responsabile cu stabilirea contribuțiilor bugetare.

Un raport privind aceste reuniuni, precum și deciziile luate în cursul acestor reuniuni se publică și este disponibil pentru membri.

8.2. Condi țiile și frecvența evaluărilor viitoare

Având în vedere natura specifică a intervenției propuse (prelungirea contribuției Comunității la bugetul administrativ al Acordului internațional privind cerealele) și suma relativ redusă pe care aceasta o presupune, o evaluare externă nu pare să se justifice. Pertinența și utilitatea continuării contribuției la bugetul administrativ al acestui acord vor fi evaluate pe plan intern, la intervale regulate, prin participarea activă a Comisiei în cadrul comitetelor de gestionare și al Consiliului internațional al cerealelor.

9. MĂSURI ANTIFRAUDĂ

Execuția și controlul contribuțiilor CE sunt verificate în conformitate cu normele prevăzute de acordul privind CIC.

Temeiul juridic al acestei organizații internaționale prevede metode specifice de audit și control.

Conturile acestei organizații sunt certificate de un auditor extern independent. Această certificare este supusă aprobării de către organismul competent al CIC și, ulterior, publicării.

[1] JO L 163, 4.7.2000, p. 37.